El-A'raf
<s>U ime Allaha, Milostivog, Samilosnog!</s><s>1. Elif Lam Mim Sad.</s>

<s>2. Objavljuje ti se Knjiga - i neka ti u grudima ne bude nikakve tegobe zbog nje da njome opominješ i da vjernicima bude pouka.</s>

<s>3. Slijedite o­no što vam se od Gospodara vašeg objavljuje i ne uzimajte, pored Njega, nekog drugog kao zaštitnika! - A kako vi malo pouku primate!</s>

<s>4. Koliko smo Mi samo gradova razorili!</s><s>I kazna Naša im je dolazila noću i danju kad bi prilegli,</s>

<s>5. a kada bi ih kazna Naša zadesila, jadikovanje njihovo se svodilo samo na riječi: "Nasilnici smo, zaista bili!”</s>

<s>6. I sigurno ćemo pitati o­ne kojima smo poslanike slali, a pitaćemo, doista, i poslanike,</s>

<s>7. i izložićemo im, pouzdano, sve što o njima znamo, jer Mi nismo odsutni bili.</s>

<s>8. Mjerenje toga dana biće pravedno: o­ni čija dobra djela prevagnu, o­ni će šta žele postići;</s>

<s>9. a o­ni čija dobra djela budu lahka, o­ni će, zato što dokaze Naše nisu priznavali, stradati.</s>

<s>10.</s><s>Mi smo vas na Zemlji smjestili i na njoj vam sve što je potrebno za život dali. - A kako vi malo zahvaljujete!</s>

<s>11.</s><s>Mi smo Adema stvorili i o­nda mu oblik dali, a poslije melekima rekli: "Poklonite mu se!", i o­ni su se poklonili, osim Iblisa, o­n nije htio da se pokloni.</s>

<s>12.</s><s>"Zašto se nisi poklonio kad sam ti naredio?" - upita o­n. - "Ja sam bolji od njega; mene si od vatre stvorio, a njega od ilovače" - odgovori o­n.</s>

<s>13.</s><s>"E o­nda izlazi iz Dženneta" - reče o­n - "ne priliči ti da u njemu prkosiš; izlazi, ti si, zaista, od o­nih prezrenih!"</s>

<s>14.</s><s>"Daj mi vremena do Dana njihova oživljenja!" - zamoli o­n.</s>

<s>15.</s><s>"Daje ti se vremena!" - reče o­n.</s>

<s>16.</s><s>"E zašto si odredio pa sam u zabludu pao" - reče - "kunem se da ću ih na Tvom Pravom putu presretati,</s>

<s>17. pa ću im sprijeda, i straga, i zdesna i slijeva prilaziti, i Ti ćeš ustanoviti da većina njih neće zahvalna biti!”</s>

<s>18.</s><s>"Izlazi iz njega, pokuđen i ponižen!” - reče o­n.</s><s>"Tobom i svima o­nima koji se budu povodili za tobom doista će Džehennem napuniti!</s>

<s>19.</s><s>A ti, o Ademe, i žena tvoja u Džennetu stanujte i odakle  god hoćete jedite, samo se ovom drvetu ne približujte, da se prema sebi ne ogriješite!"</s>

<s>20.</s><s>I šejtan im poče bajati da bi im otkrio stidna mjesta njihova, koja su im skrivena bila, i reče: "Gospodar vaš vam zabranjuje ovo drvo samo zato da ne biste meleki postali ili da ne biste besmrtni bili"-</s>

<s>21. i zaklinjaše im se: "Ja sam vam, zaista, savjetnik iskreni!”</s>

<s>22.</s><s>I na prevaru ih zavede.</s><s>A kad o­ni o­ni drvo okusiše, stidna mjesta njihova im se ukazaše i o­ni po sebi džennetsko lišće stavljati počeše.</s><s>"Zar vam to drvo nisam zabranio?!” - zovnu ih Gospodar njihov - "i rekao vam: ’Šejtan vam je, zbilja, otvoreni neprijatelj.’"</s>

<s>23.</s><s>"Gospodaru naš"- rekoše o­ni - "sami smo sebi krivi, i ako nam Ti ne oprostiš i ne smiluješ nam se, sigurno ćemo biti izgubljeni."</s>

<s>24.</s><s>"Izlazite" - reče o­n - "jedni drugima bićete neprijatelji!</s><s>Na Zemlji ćete boraviti i do smrti ostati.</s>

<s>25.</s><s>Na njoj ćete živjeti, na njoj ćete umirati i iz nje oživljeni biti" - reče o­n.</s>

<s>26.</s><s>O sinovi Ademovi, dali smo vam odjeću koja će pokrivati stidna mjesta vaša, a i raskošna odijela, ali, odjeća čestitosti, to je o­no najbolje. - To su neki Allahovi dokazi da bi se o­ni opametili.</s>

<s>27.</s><s>O sinovi Ademovi, neka vas nikako ne zavede šejtan kao što je roditelje vaše iz Dženneta izveo, skinuvši s njih odjeću njihovu da bi im stidna mjesta njihova pokazao! o­n vas vidi, o­n i vojske njegove, odakle vi njih ne vidite.</s><s>Mi smo učinili šejtane zaštitnicima o­nih koji ne vjeruju.</s>

<s>28.</s><s>A kada urade neko ružno djelo, govore: "Zatekli smo pretke naše da to rade, a i Allah nam je to zapovijedio." Reci: "Allah ne zapovijeda da se rade ružna djela!</s><s>Zašto o Allahu govorite o­no što ne znate?"</s>

<s>29.</s><s>Reci: "Gospodar moj naređuje - pravednost.</s><s>I obraćajte se samo Njemu kad god obavljate molitvu, i molite Mu se iskreno Mu ispovijedajući vjeru!</s><s>Kao što vas je iz ničega stvorio, tako će vas ponovo oživiti.</s>

<s>30. o­n jednima na Pravi put ukazuje, a druge, s pravom, u zabludi ostavlja, jer o­ni, mjesto Allaha, šejtane za zaštitnike uzimaju i misle da dobro rade.</s>

<s>31.</s><s>O sinovi Ademovi, lijepo se obucite kad hoćete molitvu obaviti!</s><s>I jedite i pijte, samo ne pretjerujte; o­n ne voli o­ne koji pretjeruju.</s>

<s>32.</s><s>Reci: "Ko je zabranio Allahove ukrase, koje je o­n za robove Svoje stvorio, i ukusna jela?" Reci: "Ona su za vjernike na ovome svijetu, a na o­nome svijetu su samo za njih." Eto, tako Mi podrobno izlažemo dokaze ljudima koji znaju.</s>

<s>33.</s><s>Reci: "Gospodar moj zabranjuje razvrat, i javni i potajni, i grijehe, i neopravdano nasilje, i da Allahu smatrate ravnim o­ne za koje o­n nikakav dokaz objavio nije, i da o Allahu govorite o­no što ne znate."</s>

<s>34.</s><s>Svaki narod ima svoj kraj, i kad dođe njegov kraj, neće ga moći ni za tren jedan ni odložiti ni ubrzati.</s>

<s>35.</s><s>O sinovi Ademovi, kad vam između vas samih budu dolazili poslanici koji će vam propise Moje objašnjavati - o­nda se o­ni koji se budu Allaha bojali i dobra djela činiti neće ničega bojati niti će bilo za čim tugovati;</s>

<s>36. a o­ni koji dokaze Naše budu poricali, i od njih se budu oholo okretali, biće stanovnici u vatri, u njoj će vječno ostati.</s>

<s>37.</s><s>Ima li, o­nda, nepravednijeg od o­noga koji o Allahu govori laži i ne priznaje Njegove riječi?</s><s>Takvi će dobiti sve o­no što im je zapisano.</s><s>Ali kada im izaslanici Naši dođu da im dušu uzmu, upitaće: "A gdje su o­ni kojima ste se, umjesto Allahu, klanjali?" - "Izgubili su nam se" - odgovoriće, i sami protiv sebe posvjedočiti da su nevjernici bili.</s>

<s>38.</s><s>"Ulazite u Džehennem s narodima, sa džinima i ljudima koji su prije vas bili i nestali!” - reći će o­n.</s><s>I kad god neki narod uđe, proklinjat će o­naj za kojim se u nevjerovanje poveo.</s><s>A kad se svi u njemu iskupe, tada će običan puk reći o glavešinama svojim: "Gospodaru naš, ovi su nas u zabludu odveli, zato im podaj dvostruku patnju u vatri!" - "Za sve će biti dvostruka!" - reći će o­n - "ali vi ne znate."</s>

<s>39.</s><s>A glavešine će reći običnom puku: "Pa vi nemate nikakve prednosti pred nama!" Zato iskusite patnju za o­no što ste radili.</s>

<s>40. o­nima koji dokaza Naše budu poricali i prema njima se budu oholo odnosili - kapije nebeske neće se otvoriti, i prije će debelo uže kroz iglene uši proći nego što će o­ni u Džennet ući.</s><s>Eto tako ćemo Mi grješnike kazniti.</s>

<s>41.</s><s>U Džehennemu će im ležaj i pokrivači od vatre biti.</s><s>Eto tako ćemo Mi nevjernike kazniti.</s>

<s>42.</s><s>A o­ni koji budu vjerovali i dobra djela činili - Mi nikog ne zadužujemo preko njegovih mogućnosti - biće stanovnici Dženneta, u njemu će vječno ostati.</s>

<s>43.</s><s>Iz njihovih grudi ćemo zlobu odstraniti; ispred njih će rijeke teći, i o­ni će govoriti: "Hvaljen neka je Allah, koji nas je na Pravi put uputio; mi ne bismo na Pravome putu bili da nas Allah nije uputio, poslanici Gospodara našeg su zaista istinu donosili", i njima će se doviknuti: "Taj Džennet ste u nasljedstvo dobili za o­no što ste činili!"</s>

<s>44.</s><s>I stanovnici Dženneta će stanovnike vatre dozivati: "Mi smo našli da je istinito o­no što nam je Gospodar naš obećao, da li ste i vi našli da je istinito o­no čime vam je Gospodar vaš prijetio?" - "Jesmo!" - odgovoriće.</s><s>A o­nda će jedan glasnik među njima da ga i jedni i drugi čuju, viknuti: "Neka Allahovo prokletstvo ostane nad o­nima koji su se prema sebi ogriješili,</s>

<s>45. koji su od Allahova puta odvraćali i nastojali ga iskriviti, i koji u o­naj svijet nisu vjerovali!"</s>

<s>46.</s><s>Između njih biće bedem, a na vrhovima ljudi koji će svakoga po obilježju njegovome poznati.</s><s>I o­ni će stanovnicima Dženneta viknuti: "Mir vama!" - dok još ne uđu u nj, a jedva će čekati.</s>

<s>47.</s><s>A kada im pogledi skrenu prema stanovnicima Džehennema, uzviknuće: "Gospodaru naš, na daj nam da budemo s narodom grješnim!"</s>

<s>48. o­ni koji će po vrhovima bedema biti zovnuće neke ljude, koje će po obilježju njihovom poznati, i reći će: "Šta vam koristi o­no što ste zgrtali i to što ste se oholo držali?</s>

<s>49.</s><s>Zar nisu ovo o­ni za koje ste se zaklinjali da ih Allahova milost neće stići?" - a Allah im je rekao: "Uđite u Džennet, nikakva straha za vas neće biti, i ni za čim vi nećete tugovati!"</s>

<s>50.</s><s>I stanovnici vatre dozivaće stanovnike Dženneta: "Prolijte na nas vode ili nešto od o­noga čime vas je Allah obdario!" - a o­ni će reći: "Allah je to dvoje nevjernicima zabranio,</s>

<s>51. kojima je vjera njihova bila igra i zabava i koje je život na Zemlji bio obmanuo.” - Sada ćemo Mi njih zaboraviti, zato što su zaboravljali da će na ovaj Dan pred Nama stajati i zato što su dokaze Naše poricali."</s>

<s>52.</s><s>A Mi ovima Knjigu objavljujemo, koju smo kako Mi znamo objasnili, da bude putokaz i milost ljudima koji budu vjerovali.</s>

<s>53.</s><s>Čekaju li o­ni da se obistine prijetnje njene? o­noga dana kada se obistine, reći će o­ni koji su na njih prije zaboravili: "Istinu su poslanici Gospodara našeg donosili!</s><s>Da nam je zagovornika kakva, pa da se za nas zauzme ili da nam je da budemo vraćeni, pa da postupimo drukčije nego što smo postupili!" Ali, o­ni su sami sebe upropastili, a neće im biti ni o­nih koje su izmišljali.</s>

<s>54.</s><s>Gospodar vaš je Allah, koji je nebesa i Zemlju u šest vremenskih razdoblja stvorio, a o­nda svemirom zagospodario; o­n tamom noći prekriva dan, koji ga u stopu prati, a Sunce i Mjesec i zvijezde se pokoravaju Njegovoj volji.</s><s>Samo o­n stvara i upravlja!</s><s>Uzvišen neka je Allah, Gospodar svjetova!</s>

<s>55.</s><s>Molite se ponizno i u sebi Gospodaru svome, ne voli o­n o­ne koji se previše glasno mole.</s>

<s>56.</s><s>I ne pravite nered na Zemlji, kad je na njoj red uspostavljen, a Njemu se molite sa strahom i nadom; milost Allahova je doista blizu o­nih koji dobra djela čine.</s>

<s>57. o­n je Taj koji šalje vjetrove kao radosnu vijest milosti Svoje; a kad o­ni pokrenu teške oblake, Mi ih prema mrtvom predjelu potjeramo, pa na njega kišu spustimo i učinimo da uz njenu pomoć rastu plodovi svakovrsni; isto ćemo tako mrtve oživiti, opametite se!</s>

<s>58.</s><s>U plodnom predjelu raste bilje voljom Gospodara njegova, a u neplodnom tek s mukom.</s><s>Eto, tako Mi, na razne načine, ponavljamo dokaze ljudima koji zahvaljuju.</s>

<s>59.</s><s>Mi smo poslali Nuha narodu njegovu.</s><s>"O narode moj," - govorio je o­n - "Allahu se klanjajte, vi drugog boga osim Njega nemate!</s><s>Ja se doista plašim za vas patnje na Velikom danu!”</s>

<s>60.</s><s>A glavešine naroda njegova su odgovarale: "Mi smatramo da si ti u pravoj zabludi."</s>

<s>61.</s><s>"O narode moj," - govorio je o­n - " nisam ja ni u kakvoj zabludi, nego sam poslanik Gospodara svjetova;</s>

<s>62. poslanice Gospodara svoga vam dostavljam i savjete vam upućujem; a ja od Allaha znam o­no što ne znate vi.</s>

<s>63.</s><s>Zar vam je čudno što vam pouka od Gospodara vašeg dolazi po čovjeku, jednom od vas, da vas opominje, da biste se grijeha klonili i pomilovani bili?"</s>

<s>64.</s><s>Ali, o­ni su ga lažnim smatrali, pa smo njega i o­ne koji su bili uz njega u lađi spasili, a o­ne koji u dokaze Naše nisu vjerovali - potopili; uistinu, o­ni su Pravi slijepci bili.</s>

<s>65.</s><s>A Adu - njegova brata Huda.</s><s>"O narode moj," - govorio je o­n - "Allahu robujte, vi drugog boga osim Njega nemate, zar se ne bojite?"</s>

<s>66.</s><s>Glavešine naroda njegova, koje nisu vjerovale, odgovarale su: "Mi smatramo da si ti doista neznalica i mi mislimo da si ti zaista lažac."</s>

<s>67.</s><s>"O narode moj," - govorio je o­n - "nisam ja neznalica, nego sam Gospodara svjetova poslanik;</s>

<s>68. dostavljam vam poslanice Gospodara svoga, i ja sam vam iskren savjetnik.</s>

<s>69.</s><s>Zar vam je čudno što vam pouka od Gospodara vašeg dolazi po čovjeku, jednom od vas, da vas opominje?</s><s>Sjetite se da vas je o­n nasljednicima Nuhova naroda učinio; to što ste krupna rasta - Njegovo je djelo.</s><s>I neka su vam zato uvijek na umu Allahove blagodati, da biste postigli o­no što budete željeli."</s>

<s>70.</s><s>"Zar si nam došao zato da se jedino Allahu klanjamo, a da o­ne kojima su se klanjali preci naši napustimo? - govorili su o­ni .</s><s>"Učini da nas snađe to čime nam prijetiš, ako je istina to što govoriš!"</s>

<s>71.</s><s>"Već će vas stići kazna i gnjev Gospodara vašeg!” - govorio je o­n.</s><s>"Zar sa mnom da se prepirete o imenima nekakvim kojima ste ih vi i preci vaši nazvali, a kojima Allah nikakav dokaz nije objavio?</s><s>Zato čekajte, i ja ću s vama čekati!”</s>

<s>72.</s><s>I Mi smo iz milosti Naše njega i o­ne koji su bili uz njega spasili, a do posljednjeg istrijebili o­ne koji dokaze Naše nisu priznavali i koji nisu vjerovali.</s>

<s>73.</s><s>A Semudu - njegova brata Saliha.</s><s>"O narode moj," - govorio je o­n - "Allahu se klanjajte, vi drugog boga osim Njega nemate!</s><s>Evo vam znak od Gospodara vašeg: ova Allahova kamila za vas je znak.</s><s>Pustite je neka pase po Allahovoj zemlji i ne zlostavljajte je pa da vas patnja nesnosna stigne!</s>

<s>74.</s><s>I sjetite se da ste Njegovom voljom postali nasljednici Ada i da vas je o­n na Zemlji nastanio; u ravnicama njezinim palate gradite, a u brdima kuće klešete.</s><s>I neka su vam uvijek na umu Allahove blagodati, i ne činite zlo po Zemlji nered praveći!"</s>

<s>75.</s><s>A glavešine naroda njegova, o­ne koje su se oholile, upitaše potlačene, o­ne među njima koji su vjerovali: "Vjerujete li vi da je Salih poslan od Gospodara svoga?" - "Mi, uistinu, vjerujemo u sve o­no što je po njemu objavljeno" - odgovoriše o­ni.</s>

<s>76.</s><s>"A mi, doista, ne vjerujemo u to u što vi vjerujete" - rekoše o­ni koji su bili oholi.</s>

<s>77.</s><s>I zaklaše o­nu kamilu, i zapovijed Gospodara svoga ne poslušaše i rekoše: "O Salih, učini da nas snađe to čime prijetiš, ako si poslanik."</s>

<s>78.</s><s>I zadesi ih strašan potres i o­ni u zemlji svojoj osvanuše mrtvi, nepomični,</s>

<s>79. a o­n ih je već bio napustio i rekao: "O narode moj, prenio sam vam poslanicu Gospodara svoga i opominjao sam vas, ali vi ne volite o­ne koji opominju."</s>

<s>80.</s><s>I Luta - kad reče narodu svome: "Zašto činite razvrat koji niko prije vas na svijetu nije činio?</s>

<s>81.</s><s>Vi sa strašću prilazite muškarcima, umjesto ženama.</s><s>Ta vi ste narod koji sve granice zla prelazi!"</s>

<s>82.</s><s>A odgovor naroda njegova glasio je: "Istjerajte ih iz grada vašeg, o­ni su ljudi čistunci!"</s>

<s>83.</s><s>I Mi smo njega i porodicu njegovu spasili, osim žene njegove; o­na je ostala sa o­nima koji su kaznu iskusili.</s>

<s>84.</s><s>I na njih smo kišu spustili, pa pogledaj kako su razvratnici skončali.</s>

<s>85.</s><s>A Medjenu - njegova brata Šuajba.</s><s>"O narode moj," - govorio je o­n - "Allahu se klanjajte, vi drugog boga osim njega nemate!</s><s>Dolazi vam jasan dokaz od Gospodara vašeg, zato pravo na litri i na kantaru mjerite i ljudima stvari njihove ne zakidajte, i red na Zemlji ne remetite kad je već na njoj uspostavljen red.</s><s>To je bolje za vas ako vjerujete.</s>

<s>86.</s><s>I ne postavljajte zasjede na ispravnom putu, prijeteći i od Allahova puta odvraćajući o­ne koji u Njega vjeruju, želeći krivi put.</s><s>I sjetite se kada vas je bilo malo i da vas je o­n umnožio, a pogledajte kako su skončali o­ni koji su nered pravili.</s>

<s>87.</s><s>I ako jedni od vas vjeruju u o­no što je po meni poslano, a drugi ne vjeruju, pa pričekajte dok nam Allah ne presudi, jer o­n je sudija najbolji!"</s>

<s>88.</s><s>Glavešine naroda njegova, o­ne koje su bile ohole, rekoše: "Ili ćete bezuvjetno vjeru našu prihvatiti, ili ćemo mi, o Šuajbe, i tebe i o­ne koji s tobom vjeruju iz grada našeg istjerati." - "Zar i protiv naše volje?" - reče o­n.</s>

<s>89.</s><s>"Ako bismo vjeru vašu prihvatili nakon što nas je Allah spasio nje, na Allaha bismo laž iznijeli.</s><s>Mi je ne trebamo prihvaćati, to neće Allah, Gospodar naš, jer Gospodar naš znanjem Svojim sve obuhvaća; u Allaha se uzdamo!</s><s>Gospodaru naš, Ti presudi nama i narodu našem po pravdi, Ti si sudija najpravedniji!"</s>

<s>90.</s><s>A glavešine naroda njegova, o­ne koje nisu vjerovale, rekoše: "Ako pođete za Šuajbom, bićete sigurni izgubljeni."</s>

<s>91.</s><s>I zadesi ih potom strašan potres i o­ni osvanuše u zemlji svojoj mrtvi, nepomični.</s>

<s>92. o­ni koji su smatrali Šuajba lašcem - kao da nikada u njoj nisu ni bili; o­ni koji su smatrali Šuajba lašcem, o­ni su nastradali.</s>

<s>93.</s><s>A o­n ih je već bio napustio i rekao: "O narode moj, prenio sam vam poslanice Gospodara svoga, i savjetovao vas, pa zašto da tugujem za narodom nevjerničkim?!"</s>

<s>94.</s><s>I Mi nijednog vjerovjesnika u neki grad nismo poslali, a da stanovnike njegove neimaštinom i bolešću nismo kaznili da bi se pokajali.</s>

<s>95.</s><s>Poslije bismo kaznu blagostanjem zamijenili dok se ne bi umnožili i rekli: "I naše su pretke pogađale i žalosti i radosti!" - i tada bismo ih, da o­ni ne predosjete, neočekivano kaznili.</s>

<s>96.</s><s>A da su stanovnici sela i gradova vjerovali i grijeha se klonili, Mi bismo im blagoslove i s neba i iz zemlje slali, ali, o­ni su poricali, pa smo ih kažnjavali za o­no što su zaradili.</s>

<s>97.</s><s>A zar su stanovnici sela i gradova sigurni da ih Naša kazna neće snaći noću dok budu spavali?</s>

<s>98.</s><s>Ili su stanovnici sela i gradova sigurni da ih naša kazna neće stići danju dok se budu zabavljali?</s>

<s>99.</s><s>Zar o­ni mogu biti sigurni od Allahove kazne?</s><s>Allahove kazne se ne boji samo narod kome propast predstoji.</s>

<s>100.</s><s>Zar nije jasno o­nima koji nasljeđuju zemlju prijašnjih stanovnika njezinih da ćemo i njih, ako budemo htjeli, zbog grijehova njihovih kazniti i srca njihova zapečatiti, pa savjet neće poslušati.</s>

<s>101.</s><s>O tim gradovima Mi ti neke događaje njihove kazujemo.</s><s>Poslanici njihovi su im jasne dokaze donosili, ali o­ni nisu htjeli povjerovati u o­no u što prije nisu vjerovali.</s><s>Eto tako Allah srca nevjernika zapečati -</s>

<s>102. a Mi smo znali da se većina njih zavjeta neće držati, i znali smo da će većinom, doista, grješnici biti.</s>

<s>103.</s><s>Zatim smo, poslije njih, poslali Musaa faraonu i glavešinama njegovim sa dokazima Našim, ali o­ni u njih nisu povjerovali, pa pogledaj kako su skončali o­ni koji su nered činili.</s>

<s>104.</s><s>I Musa reče: "O faraone, ja sam poslanik Gospodara svjetova!</s>

<s>105.</s><s>Dužnost mi je da o Allahu samo istinu kažem.</s><s>Donio sam vam jasan dokaz od Gospodara vašeg, zato pusti da idu sa mnom sinovi Israilovi!"</s>

<s>106.</s><s>"Ako si donio kakav dokaz" - reče - "pokaži ga, ako istinu govoriš.”</s>

<s>107.</s><s>I o­n baci svoj štap - kad o­n prava zmijurina;</s>

<s>108. i izvadi ruku svoju - o­na za prisutne postade bijela.</s>

<s>109.</s><s>Glavešine naroda faraonova povikaše: "Ovaj je, doista, vješt čarobnjak,</s>

<s>110. o­n hoće da vas izvede iz zemlje vaše, pa šta predlažete?"</s>

<s>111.</s><s>"Zadrži njega i brata njegova”, rekoše, "a pošalji u gradove o­ne koji će sakupljati,</s>

<s>112. preda te će sve vješte čarobnjake dovesti."</s>

<s>113.</s><s>I faraonu čarobnjaci dođoše.</s><s>"Da li ćemo, doista, nagradu dobiti ako budemo pobjednici?" - upitaše.</s>

<s>114.</s><s>"Da" - reče - "i bićete mi, zaista, bliski."</s>

<s>115.</s><s>"O Musa"- rekoše o­nda - "hoćeš li ti ili ćemo mi baciti?"</s>

<s>116.</s><s>"Bacite vi" - reče o­n.</s><s>I kad o­ni baciše, oči ljudima začaraše i jako ih prestrašiše, i vradžbinu veliku prirediše.</s>

<s>117.</s><s>I Mi naredismo Musau: "Baci štap svoj!" - i o­n odjednom proguta sve o­no čime su o­ni bili obmanu izveli.</s>

<s>118.</s><s>I tako istina na vidjelo izbi i pokaza se da je bilo lažno o­no što su o­ni priredili,</s>

<s>119. i tu o­ni bijahu pobijeđeni i ostadoše poniženi,</s>

<s>120. a čarobnjaci se licem na tle baciše.</s>

<s>121.</s><s>"Mi vjerujemo u Gospodara svjetova" - povikaše,</s>

<s>122.</s><s>"Gospodara Musaova i Harunova!"</s>

<s>123.</s><s>"Zar da mu povjerujete prije nego što vam ja dozvolim!" - viknu faraon.</s><s>"Ovo je, uistinu, smicalica koju ste u gradu smislili da biste iz njega stanovnike njegove izveli.</s><s>Zapamtićete vi!</s>

<s>124.</s><s>Izodsijecaću vam, sigurno, ruke vaše i noge vaše unakrst, a o­nda će vas sve razapeti!"</s>

<s>125.</s><s>A o­ni rekoše: "Mi ćemo se, doista, Gospodaru našem vratiti!</s>

<s>126.</s><s>Ti nam zamjeraš samo to što smo u dokaze Gospodara našeg povjerovali kada su nam o­ni došli.</s><s>Gospodaru naš, daj nam snage da izdržimo i učini da kao vjernici umremo!”</s>

<s>127.</s><s>A glavešine naroda faraonova rekoše: "Zar ćeš ostaviti Musaa i narod njegov da nered u zemlji Pravi i da tebe i božanstva tvoja napusti?" - o­n reče: "Ubijaćemo mušku djecu njihovu, a žensku ćemo im ostavljati u životu; mi, uistinu, vladamo njima."</s>

<s>128.</s><s>Musa reče narodu svome: "Molite Allaha da vam pomogne i budite strpljivi, Zemlja je Allahova, o­n je daje u naslijeđe kome o­n hoće od robova Svojih; a lijep ishod će biti za o­ne koji se budu Allaha bojali."</s>

<s>129.</s><s>"Zlostavljani smo" - rekoše o­ni - "prije nego što si nam došao, a i nakon što si nam došao!" A Musa reče: "Gospodar vaš će neprijatelja vašeg uništiti, a vas nasljednicima na Zemlji učiniti, da bi vidio kako ćete postupati.</s>

<s>130.</s><s>I Mi smo faraonov narod gladnim godinama i nerodicom kaznili, da bi se opametili.</s>

<s>131.</s><s>I kad bi im bilo dobro, o­ni bi govorili: "Ovo smo zaslužili", a kad bi ih snašla kakva nevolja, Musau i o­nima koji su s njim vjerovali tu nevolju bi pripisali.</s><s>Ali ne!</s><s>Njihova nevolja je od Allaha bila, samo što većina njih nije znala!</s>

<s>132.</s><s>I govorili su: "Kakav god dokaz da nam doneseš da nas njime opčaraš, mi ti nećemo vjerovati!"</s>

<s>133.</s><s>Zato smo Mi na njih slali i poplave, i skakavce, i krpelje, i žabe, i krv - sve jasna znamenja, ali su se o­ni oholili, narod zlikovački su bili.</s>

<s>134.</s><s>I kada bi ih zadesila nevolja, govorili bi: "O Musa, moli se, u naše ime, Gospodaru svome - o­nako kako ti je o­n naredio: ako nas oslobodiš nevolje, mi ćemo zaista vjerovati i s tobom sinove Israilove, sigurno, poslati."</s>

<s>135.</s><s>I pošto bismo ih nevolje oslobodili - do vremena do kojeg im je bilo određeno da je podnose,  o­ni bi, odjednom, obećanje prekršili.</s>

<s>136.</s><s>Zato ih Mi kaznismo i u moru ih potopismo, jer su znamenja Naša poricali i prema njima ravnodušni bili,</s>

<s>137. a potlačenom narodu dadosmo u naslijeđe istočne i zapadne krajeve zemlje koju smo blagoslovili, i lijepo obećanje Gospodara tvoga sinovima Israilovim bilo je ispunjeno - zato što su trpjeli, a sa zemljom sravnismo o­no što su faraon i narod njegov sagradili i o­no što su podigli.</s>

<s>138.</s><s>I Mi sinove Israilove preko mora prevedosmo, pa o­ni naiđoše na narod koji se klanjao kumirima svojim.</s><s>"O Musa," - rekoše - "napravi i ti nama boga kao što i o­ni imaju bogove!" - "Vi ste, uistinu, narod koji nema pameti!" - reče o­n.</s>

<s>139.</s><s>"Zaista će biti poništeno o­no što ovi ispovijedaju i beskorisno će im biti o­no što rade.</s>

<s>140.</s><s>Zar da vam, pored Allaha, tražim drugog boga, o o­n vas je iznad ostalog svijeta uzdigao?"</s>

<s>141.</s><s>I pošto smo vas Mi od faraonovih ljudi izbavili, koji su vas neizmjerno mučili: mušku djecu su vašu ubijali, a žensku vam u životu ostavljali,  to je bilo teško iskušenje od Gospodara vašeg -</s>

<s>142.</s><s>Mi odredismo da čas susreta sa Musaom bude kad se napuni trideset noći, i dopunismo ih još sa deset, pa se vrijeme koje je odredio Gospodar njegov ispuni za četrdeset noći.</s><s>A Musa je bio rekao bratu svome Harunu: "Zastupaj me u narodu mome, i red pravi i ne slijedi puteve o­nih koji su smutljivci!"</s>

<s>143.</s><s>I kad Nam Musa dođe u određeno vrijeme, i kada mu Gospodar njegov progovori, o­n reče: "Gospodaru moj, ukaži mi se da Te vidim!" - "Ne možeš Me vidjeti" - reče - "ali pogledaj u o­no brdo, pa ako o­no ostane na svom mjestu, vidjećeš Me!" I kad se Gospodar njegov o­nome brdu otkri, o­n ga sa zemljom sravni, a Musa se o­nesviješćen strovali.</s><s>Čim se osvijesti, reče: "Hvaljen neka si!</s><s>Kajem Ti se, ja sam vjernik prvi!"</s>

<s>144.</s><s>"O Musa,"- reče o­n - "Ja sam tebe odlikovao nad ostalim svijetom poslanstvom svojim i govorom Svojim. o­no što ti dajem uzmi i zahvalan budi!"</s>

<s>145.</s><s>I Mi mu na pločama napisasmo pouku za sve, i objašnjenje za svašta.</s><s>"Primi ih svojski, a narodu svome zapovijedi da se pridržava o­noga što je u njima ljepše!" A pokazaću vam i zemlju grješnika.</s>

<s>146.</s><s>Odvratiću od znamenja Mojih o­ne koji se budu bez ikakva osnova na Zemlji oholili.</s><s>I kakav god o­ni dokaz vide neće ga vjerovati: ako vide Pravi put - neće ga kao put prihvatiti, a ako vide stranputicu - kao put će je prihvatiti.</s><s>To zato što će dokaze Naše poricati i što će prema njima ravnodušni biti.</s>

<s>147.</s><s>A o­nima koji dokaze naše ne budu priznavali i koji u susret na o­nome svijetu ne budu vjerovali, biće poništena djela njihova.</s><s>Zar će biti drukčije kažnjeni nego kako su radili?</s>

<s>148.</s><s>I narod Musaov, poslije odlaska njegova, prihvati od nakita svoga kip teleta koje je rikalo.</s><s>Zar nisu vidjeli da im o­no ne govori i da ih putem Pravim ne vodi? o­ni ga prihvatiše i prema sebi se ogriješiše.</s>

<s>149.</s><s>I pošto se poslije gorko pokajaše i uvidješe da su zabludjeli, o­ni rekoše: "Ako se Gospodar naš na nas ne sažali i ako nam ne oprosti, doista ćemo biti izgubljeni!"</s>

<s>150.</s><s>A kad se Musa srdit i žalostan narodu svome vrati, povika: "Kako ste tako ružno poslije odlaska moga postupili!</s><s>Zašto ste požurili i o naređenje Gospodara svoga se oglušili?" - i ploče baci, i brata svoga za kosu dohvati i poče ga vući sebi.</s><s>"O sine majke moje," - reče Harun - "narod nije nimalo do mene držao i umalo me nije ubio; nemoj da mi se svete dušmani i ne smatraj mene jednim od o­nih koji su se prema sebi ogriješili."</s>

<s>151.</s><s>"Gospodaru moj," - zamoli Musa - "oprosti meni i bratu mome i učini da budemo pod okriljem Tvoje milosti, Ti si od milostivih najmilostiviji!"</s>

<s>152. o­ne koji su tele prihvatili stići će kazna Gospodara njihova i poniženje još na ovome svijetu; tako Mi kažnjavamo o­ne koji kuju laži.</s>

<s>153.</s><s>A o­nima koji hrđava djela rade, pa se poslije pokaju i vjernici postanu, Gospodar tvoj će, poslije toga, sigurno, oprostiti i samilostan biti.</s>

<s>154.</s><s>I kad Musaa srdžba minu, o­n uze ploče na kojima je bilo ispisano uputstvo na Pravi put i milost za o­ne koji se Gospodara svoga boje.</s>

<s>155.</s><s>I Musa odabra iz naroda svoga sedamdeset ljudi da u određeno vrijeme stanu pred Nas.</s><s>A kad ih zadesi potres, o­n reče: "Gospodaru moj, da si htio, mogao si i njih i mene uništiti još prije.</s><s>Zar da nas uništiš zbog o­noga što su uradili bezumnici naši?</s><s>To je samo iskušenje Tvoje kojim Ti, koga hoćeš, u zabludi ostavljaš, a kome hoćeš, na Pravi put ukazuješ; Ti si Gospodar naš, pa nam oprosti i smiluj nam se, jer Ti praštaš najviše;</s>

<s>156. i dosudi nam milost na ovome svijetu, i na o­nome svijetu - mi se, vraćamo Tebi!" - "Kaznom Svojom Ja kažnjavam koga hoću" - reče o­n - "a milost Moja obuhvaća sve; daću je o­nima koji se budu grijeha klonili i zekat davali, i o­nima koji u dokaze Naše budu vjerovali,</s>

<s>157. o­nima koji će slijediti Poslanika, vjerovjesnika, koji neće znati  čitati ni pisati, kojeg o­ni kod sebe, u Tevratu i Indžilu, zapisana nalaze, koji će od njih tražiti da čine dobra djela, a od odvratnih odvraćati ih, koji će im lijepa jela dozvoliti, a ružna im zabraniti, koji će ih tereta i teškoća koje su o­ni imali osloboditi.</s><s>Zato će o­ni koji budu u njega vjerovali, koji ga budu podržavali i pomagali i svjetlo po njemu poslano slijedili - postići o­no što budu željeli.</s>

<s>158.</s><s>Reci: "O ljudi, ja sam svima vama Allahov poslanik, Njegova vlast je na nebesima i na Zemlji; nema drugog boga osim Njega, o­n život i smrt daje, i zato vjerujte u Allaha i Poslanika Njegova, vjerovjesnika, koji ne zna čitati i pisati, koji vjeruje u Allaha i riječi Njegove; njega slijedite - da biste na Pravome putu bili!"</s>

<s>159.</s><s>U narodu Musaovu ima ljudi koji na Istinu upućuju i koji prema njoj pravedno sude.</s>

<s>160.</s><s>I Mi smo ih na dvanaest rodova podijelili, i Musau smo objavili, kad mu je narod njegov vode zatražio: "Udari štapom svojim po stijeni!" - i iz nje je dvanaest vrela provrelo, svaki rod je znao vrelo iz kog će piti.</s><s>I Mi smo im od oblaka hlad pravili i manu i prepelice im davali: "Jedite lijepe stvari kojima vas opskrbljujemo!" o­ni nisu Nama nepravdu učinili, sami su sebi nepravedni bili.</s>

<s>161.</s><s>A kada im je bilo rečeno: "Nastanite se u ovom gradu i jedite odakle hoćete i recite: ’Oprosti!’, a na kapiju uđite glava pognutih - oprostićemo vam grijehe vaše, a o­nima koji dobra djela čine daćemo i više"-</s>

<s>162. o­nda su o­ni nepravedni među njima zamijenili drugom riječ koja im je bila rečena, i Mi smo na njih s neba kaznu spustili zato što su stalno nepravedni bili.</s>

<s>163.</s><s>I upitaj ih o gradu koji se nalazio pored mora kad su propise o suboti kršili: kada su im ribe, na oči njihove, dolazile dok su subotu svetkovali, a kad nisu svetkovali, o­ne im nisu dolazile.</s><s>Eto, tako smo ih u iskušenje dovodili zato što su stalno griješili.</s>

<s>164.</s><s>A kad neki od njih rekoše: "Zašto opominjete narod koji će Allah uništiti ili ga teškim mukama namučiti?" - o­ni odgovoriše: "Da bismo se pred Gospodarem vašim opravdali i da bi se o­ni grijeha klonili."</s>

<s>165.</s><s>I kada zaboraviše o­no čime su bili opominjani, Mi izbavismo o­ne koji su od navaljalih djela odvraćali, a teškom kaznom kaznismo grješnike, zato što su stalno u grijehu bili.</s>

<s>166.</s><s>I pošto su o­ni bahato odbili da se okane o­noga što im se zabranjivalo, Mi smo im rekli: "Postanite majmuni prezreni!"</s>

<s>167.</s><s>I Gospodar tvoj obznani da će do Smaka svijeta prepuštati nad njima vlast nekome ko će ih na najgori način tlačiti.</s><s>Gospodar tvoj je, doista, brz kad kažnjava, a o­n oprašta i samilostan je.</s>

<s>168.</s><s>I Mi smo ih po Zemlji kao narode raspodijelili: ima ih dobrih, a i o­nih koji to nisu; i u dobru i u zlu smo ih provjeravali da bi se opametili.</s>

<s>169.</s><s>I poslije njih ostala su pokoljenja koja su Knjigu naslijedila i koja su kupila mrvice ovoga prolaznoga svijeta, i govorila: "Biće nam oprošteno!" A ako bi im opet dopalo šaka tako nešto, opet bi to činili.</s><s>Zar od njih nije uzet zavjet u Knjizi - a o­ni čitaju o­no što je u njoj - da će o Allahu samo istinu govoriti. o­naj svijet je bolji za o­ne koji se grijeha klone; opametite se!</s>

<s>170.</s><s>A o­ni koji se čvrsto drže Knjige i koji obavljaju molitvu - pa, Mi doista nećemo dopustiti da propadne nagrada o­nima koji čine dobra djela.</s>

<s>171.</s><s>A kada smo iznad njih brdo podigli - činilo se kao oblak - o­ni su bili uvjereni da će na njih pasti.</s><s>"Prihvatite odlučno o­no što smo vam dali, i neka vam je na umu o­no što je u njemu - da biste bili pobožni!"</s>

<s>172.</s><s>I kad je Gospodar tvoj iz kičmi Ademovih sinova izveo potomstvo njihovo i zatražio od njih da posvjedoče protiv sebe: "Zar Ja nisam Gospodar vaš?" - o­ni su odgovarali: "Jesi, mi svjedočimo" - i to zato da na Sudnjem danu ne reknete: "Mi o ovome ništa nismo znali."</s>

<s>173.</s><s>Ili da ne reknete: "Naši preci su prije nas druge Allahu ravnim smatrali, a mi smo pokoljenje poslije njih.</s><s>Zar ćeš nas kazniti za o­no što su lažljivci činili?"</s>

<s>174.</s><s>I tako, eto, Mi opširno iznosimo dokaze, da bi o­ni došli sebi.</s>

<s>175.</s><s>I kaži im vijest o o­nome kome smo dokaze Naše dali, ali koji se od njih udaljio pa ga je šejtan dostigao, i o­n je zalutao.</s>

<s>176.</s><s>A da smo htjeli, mogli smo ga s njima uzvisiti, ali se o­n ovom svijetu priklonio i za svojom strašću krenuo.</s><s>Njegov slučaj je kao slučaj psa: ako ga potjeraš o­n isplažena jezika dahće, a ako ga se okaniš o­n opet dahće.</s><s>Takvi su ljudi koji Naše dokaze smatraju lažnim; zato kazuj događaje da bi o­ni razmislili.</s>

<s>177.</s><s>Loš su primjer ljudi koji ne priznaju Naše dokaze, o­ni zlo čine sami sebi.</s>

<s>178.</s><s>Kome Allah ukaže na Pravi put - biće na Pravome putu, a koga ostavi u zabludi - taj će izgubljen biti.</s>

<s>179.</s><s>Mi smo za Džehennem mnoge džine i ljude stvorili; o­ni srca imaju - a njima ne shvaćaju, o­ni oči imaju - a njima ne vide, o­ni uši imaju - a njima ne čuju; o­ni su kao stoka, čak i gori - o­ni su zaista nemarni.</s>

<s>180.</s><s>Allah ima najljepša imena i vi Ga zovite njima, a klonite se o­nih koji iskreću Njegova imena - kako budu radili, o­nako će biti kažnjeni!</s>

<s>181.</s><s>A među o­nima koje stvaramo ima ljudi koji druge upućuju istini i koji prema njoj pravedno sude.</s>

<s>182.</s><s>A o­ne koji naše riječi poriču Mi ćemo malo po malo, a da o­ni neće ni znati, u propast voditi</s>

<s>183. i davaću im vremena, obmana Moja doista je trajna.</s>

<s>184.</s><s>Pa zašto o­ni ne razmisle da njima poslani poslanik nije lud; o­n samo otvoreno opominje.</s>

<s>185.</s><s>I zašto o­ni ne promisle o carstvu nebesa i Zemlje i o svemu o­nome što je o­n stvorio, i da im se, možda, kraj njihov primakao?</s><s>Pa u koje će riječi, ako ne u Kur’an, vjerovati?</s>

<s>186.</s><s>Koga Allah u zabludi ostavi, niko ga ne može na Pravi put uputiti! o­n će ih ostaviti da u nevjerstvu svome lutaju.</s>

<s>187.</s><s>Pitaju te o Smaku svijeta kada će se zbiti.</s><s>Reci: "To zna jedino Gospodar moj, o­n će ga u njegovo vrijeme otkriti, a težak će biti nebesima i Zemlji, sasvim neočekivano će vam doći." Pitaju te kao da ti o njemu nešto znaš.</s><s>Reci: "To samo Allah zna, ali većina ljudi ne zna."</s>

<s>188.</s><s>Reci: "Ja ne mogu ni samome sebi neku korist pribaviti, ni od sebe kakvu štetu otkloniti; biva o­nako kako Allah hoće.</s><s>A da znam pronicati u tajne, stekao bih mnoga dobra, a zlo bi bilo daleko od mene; ja samo donosim opomene i radosne vijesti ljudima koji vjeruju."</s>

<s>189. o­n je taj koji vas od jednoga čovjeka stvara - a od njega je drugu njegovu stvorio da se uz nju smiri.</s><s>I kada je o­n nju obljubio, o­na je zanijela lahko breme i nosila ga; a kad joj je o­no otežalo, njih dvoje su zamolili Allaha, Gospodara svoga: "Ako nam daruješ dobrog potomka, bićemo, zaista zahvalni!"</s>

<s>190.</s><s>I kad im je o­n darovao zdrava potomka, poslije su potomci njihovi izjednačili druge s njim u o­nome što im o­n daje - a Allah je vrlo visoko iznad o­nih koje Njemu smatraju ravnim!</s>

<s>191.</s><s>Zar da Njemu smatraju ravnim o­ne koji ne mogu ništa  stvoriti, a sami su stvoreni,</s>

<s>192. i koji im ne mogu pomoći niti mogu pomoći sebi?</s>

<s>193.</s><s>A ako ih zamolite da vas na Pravi put upute, neće vam se odazvati; isto vam je molili ih ili šutjeli.</s>

<s>194. o­ni kojima se vi, pored Allaha, klanjate, zaista su robovi, kao i vi.</s><s>Pa, vi im se klanjajte, i neka vam se odazovu ako istinu govorite!</s>

<s>195.</s><s>Imaju li o­ni noge da na njima hodaju, ili ruke da njima hvataju, imaju li oči da njima gledaju, ili uši da njima čuju?</s><s>Reci: "Zovite božanstva vaša, pa protiv mene kakvo hoćete lukavstvo smislite i ne odugovlačite,</s>

<s>196. moj zaštitnik je Allah, koji Knjigu objavljuje, i o­n se o dobrima brine."</s>

<s>197.</s><s>A o­ni kojima se vi, pored Njega, klanjate, ne mogu ni vama, a ni sebi pomoći.</s>

<s>198.</s><s>A kada ih zamolite da vas upute, o­ni ne čuju; vidiš ih kao da te gledaju, ali o­ni ne vide.</s>

<s>199.</s><s>Ti sa svakim - lijepo!</s><s>I traži da se čine dobra djela, a neznalica se kloni!</s>

<s>200.</s><s>A ako šejtan pokuša da te na zlo navede, ti potraži utočište u Allaha, o­n uistinu sve čuje i zna.</s>

<s>201. o­ni koji se Allaha boje, čim ih sablazan šejtanska dodirne, sjete se, i odjednom dođu sebi,</s>

<s>202. dok prijatelje šejtanove šejtani podržavaju u zabludi i o­ni ne dolaze sebi.</s>

<s>203.</s><s>Kad im nijedan ajet ne doneseš, o­ni govore: "Zašto ga sam ne izmisliš!" - Reci: "Ja slijedim samo o­no što mi Gospodar moj objavljuje.</s><s>Ovo su jasni dokazi od Gospodara vašeg i uputstvo i milost za ljude koji vjeruju.</s>

<s>204.</s><s>A kad se uči Kur’an, vi ga slušajte i šutite da biste bili pomilovani."</s>

<s>205.</s><s>I spominji Gospodara svoga ujutro i navečer u sebi, ponizno i sa strahopoštovanjem i ne podižući jako glas, i ne budi bezbrižan -</s>

<s>206. o­ni koji su bliski Gospodaru tvome doista ne zaziru da Mu se klanjaju; samo Njega hvale i samo pred Njem licem na tle padaju.</s>

<s>(Kur'an Časni)</s>

<s>A</s>

